Uusi rallicross-sarja houkuttelee huippunimiä - entinen F1-kuski Nelson Piquet Jr. mukaan – Rallit.fi
Uusi rallicross-sarja houkuttelee huippunimiä – entinen F1-kuski Nelson Piquet Jr. mukaan
28.5.2019 13:32 29.5.2019 Aki Hietavala Nelson Piquet Jr, TitansRX
Nelson Piquet Jr. Kuva: MJP Promotions/Piquet
Entinen F1-tähti ja Formula E -mestari Nelson Piquet Jr. on tuorein nimi, joka lähtee mukaan upouuteen TitansRX-sarjaan. Brasilialainen on ajanut Yhdysvalloissa rallicrossia, joten lajivaltaus ei ole täysin uusi.
– On mahtavaa liittyä mukaan TitansRX-kuskien joukkoon. Rakastan kaikkea moottoriurheilua ja nautin, kun ajoin crossia Amerikassa pari vuotta sitten. Tulee olemaan hauskaa ajaa jälleen rallicross-autoa, Piquet hehkuttaa tiedotteessa.
Nelson Piquet Jr sai moottoriurheilukipinän jo verenperintönä. Brassi aloitti uransa Etelä-Amerikassa, mutta GP2-sarjan hopeatila Lewis Hamiltonin jälkeen kaudella 2006 poiki töitä myös F1:n puolelta. Piquet toimi Renaultin testikuskina vuonna 2007 ja oli kisakuskina kahdella seuraavalla kaudella.
Piquet Jr. jakaa auton toisen entisen formulakuskin Alex Wurzin kanssa, jolla on omat haasteensa mahduttaa kaikki TitansRX-kisat kalenteriinsa. Piquet Jr. on mukana neljänä kisaviikonloppuna ja Wurz ajaa kaksi muuta.
TitansRX-sarjassa tullaan näkemään myös Suomen Toomas ”Topi” Heikkinen. Kuljettajakaartiin kuuluvat myös Hansenin veljekset Kevin ja Timmy sekä entisen WRC-tähdet Craig Breen ja Hayden Paddon.
Sarja alkaa kesäkuun lopussa Ranskassa ja finaalit ajetaan Saksassa lokakuussa. Yhteensä TitansRX:n kisaviikonloppuja on kuusi kappaletta.
Koko sarjan ajavat kuskit:
Toomas Heikkinnen – World Rallycross Championship, 2014 runner-up, 2013 GRC Champion
Reinhold Sampl – Austrian Rally Champion M1 Class
Timmy Hansen – World Rallycross Championship, 2015 runner-up
Kevin Hansen- World Rallycross Championship, 2015 Lites Cup Champion
Hayden Paddon – World Rally Championship, rally winner
Stephane Sarrazine – former F1 driver and 2-time LeMans Series Champion
Lukacs ”CsuCsu” Kornel – World Rally Championship & World Rally Championship starter
Andrew Jordan – World Rally Championship starter, 2013 BTCC Champion
Craig Breen – World Rally Championship starter, 2012 WRC 2 Champion
Tamara Molinaro – World Rally Championship starter, 2017 ERC Ladies Champion
Ronny Wechselberger – World Rallycross Championship starter, World Parallel Parking Record Holder
Villi kortti -kuskit:
Alex Wurz – former F1 driver and 2-time LeMans Winner
Nelson Piquet jr. – 2014/15 Formula E World Champion and former F1 driver
Andreas Steffen – World Rallycross Championship starter
← Kalle Rovanperä ja muut R5-kuskit perinteisissä maanantaitesteissä (video)
Brittikuski debytoi vihdoin WRC-kalustolla – suomalaisvalmentaja vaikuttaa taustalla →